Drept la replica

În atenţia conducerii agenţiei de presă Hotnews şi a semnatarului articolului

“Cine sunt şi ce promit anonimii care au intrat în cursa pentru Cotroceni” postat pe site-ul dvs in data de 01 noiembrie 2009.
Partidul Verde din Romania, membru al Verzilor Europeni, isi exprima indignarea si protestează ferm asupra faptului că agenţia de presă Hotnews a dat publicităţii o serie de informaţii neverificate şi tendenţioase. O minimă verificare pe site-ul www.verzii.ro ar fi fost, jurnalistic vorbind, necesară înaintea publicării acestora şi ar fi condus cu siguranţă la modificarea substanţială a articolului la care facem referire.

Precizăm că Remus Cernea este candidatul oficial al Partidului Verde la alegerile prezidenţiale din 22 noiembrie 2009, susţinut şi nominalizat atât prin şedinţa Delegaţiei Permanente din 22.08.2009 cât şi validat prin Congresul din 26.09.09, ocazie cu care a şi fost ales în funcţia de Preşedinte Executiv al partidului.

Contestaţiile la adresa candidaturii lui Remus Cernea au fost neîntemeiate şi, în consecinţă, respinse uşor de către Curtea Constituţională. Persoanele care le-au semnat, autointitulate abuziv “membri ai Partidului Verde”, vor fi acţionate în instanţă de către Partidul Verde pentru fals şi uz de fals în înscrisuri oficiale, folosind însemne, ştampila sau site-uri clonate cu numele, sigla şi însemnele Partidului Verde. Remus Cernea s-a implicat direct, ca parte, în calitate de Preşedinte Executiv, în procesul recent câştigat la Curtea de Apel împotriva celor care uzează în mod fals şi abuziv de numele Partidului Verde. De asemenea, Partidul Verde sesizează şi pe această cale autorităţile abilitate ale statului să deschidă o anchetă împotriva acestor persoane.

Speram ca profesionalismul jurnalistic al agenţiei de presă Hotnews cu care ne-a obişnuit în toate mediatizările anterioare, să prevaleze. Informaţiile publicate trebuie verificate, nu inventate precum afirmaţiile că „Din programul electoral al lui Cernea aflăm că dacă ajunge preşedinte Remus Cernea va instala un premier eco”  sau „Ca preşedinte nu îşi va uita colegii ongisti şi îi va promova în Parlament.”

Remus Cernea a anunţat că profilul primului ministru pe care l-ar numi dacă ar ajunge

preşedinte este acela al unei femei cu studii economice care să provină din sectorul IMM-urilor unde să fi avut o experienţă de manager de succes. O a doua opţiune pentru această

funcţie ar fi dl. Liviu Voinea, Directorul Executiv al Grupului de Economie Aplicată.

În privinţa accederii în Parlament, acest lucru se face prin vot. Preşedintele nu poate “să

promoveze” în parlament “colegii ong-işti”, afirmaţia publicată de dumneavoastră fiind

simplă invenţie a autorului acestui articol.

Pentru toate acestea, vă solicitam publicarea acestui drept la replică în virtutea prevederilor Constituţiei.

Constitutia. Articolul 31, aliniatul

(4) Mijloacele de informare în masă, publice şi private, sunt obligate să asigur

informarea corectă a opiniei publice.

Va rugam sa ne confirmati primirea acestui email.

02.11.2009, Biroul de presa al Partidului Verde

tel 021-3320503; fax 031816198

www.remuscernea.ro

www.verzii.ro

office@verzii.ro